**卷第三十九**

**胆人胆者肝之腑也两傍一百四穴**

本神（在曲差傍一寸半发际，上目直耳上入发际四分，足少阳、阳维之会，灸五壮。主头目眩痛，颈项强急，胸胁相引，不得倾侧，癫疾，呕沫，小儿惊。）

目窗（一名至营，在临泣後一寸，足少阳、阳维之会，灸三壮。主头痛目瞑，远视圙圙，上齿龋肿。）

承灵（在正营後一寸半，足少阳、阳维之会，灸五壮。主脑风头痛，恶见风寒，鼽衄鼻窒，喘息不通。）

脑空（一名颞俻，在承灵後一寸半，侠玉枕骨下陷者中，足少阳、阳维之会，灸五壮。主头痛身热，引两颔急，脑风目瞑，头痛，风眩目痛。鼻管疽，发为厉鼻，癫疾，大瘦。）

风池（在颞俻後发际陷者中，足少阳、阳维之会，灸三壮。主寒热，癫疾僵仆，温热病汗不出，头眩痛，疟，颈项痛不得顾，目泣出多气多，鼻鼽衄，目内眦赤痛，气发，耳寒目不明，喉痹伛偻引项，筋挛不收。）

颔厌（在曲角颞俻上廉，足少阳、阳明之会，灸三壮。主善嚏，头痛身热，目眩无所见，偏头痛，引目外眦而急，耳鸣。）

蟀谷（在耳上入发际一寸五分，嚼而取之，灸三壮。主醉酒风发，两角眩痛，一云两目眩。不能饮，烦满呕吐。）